ai4bharat/Pralekha huggingface dataset:
उपभोक्ता कार्य, खाद्य एवं सार्वजनिक वितरण मंत्रालय
चालू रबी विपणन सत्र के दौरान पिछले वर्ष की समान अवधि के मुकाबले 65 प्रतिशत अधिक गेहूं की खरीद की गई
केंद्रीय खरीद एजेंसियों द्वारा अब तक 299.16 लाख मिट्रिक टन गेहूं की एमएसपी पर खरीद की गई है, मौजूदा आरएमएस खरीद कार्यक्रम से 29.46 लाख किसान लाभान्वित हुए
चालू खरीफ विपणन सत्र 2020-21 और रबी विपणन सत्र में 721.97 लाख मिट्रिक टन से अधिक धान की खरीद की गई, मौजूदा केएमएस खरीद कार्यक्रम से लगभग 108.37 लाख किसान लाभान्वित हुए
सरकार ने अपनी नोडल एजेंसियों के माध्यम से 6,27,276.56 मीट्रिक टन दलहन और तिलहन की खरीद की
रबी विपणन सत्र 2021-22 के लिए गेहूं की खरीदारी पंजाब, हरियाणा, उत्तर प्रदेश, मध्य प्रदेश, राजस्थान, उत्तराखंड, चंडीगढ़, हिमाचल प्रदेश, दिल्ली, गुजरात, जम्मू-कश्मीर और बिहार जैसे खरीद वाले राज्यों में पिछले सत्रों की तरह सुचारु तरीके से जारी है। अब तक  299.16 लाख मिट्रिक टन गेहूं की खरीद की गई है जबकि पिछले वर्ष की समान अवधि में 181.37 लाख मिट्रिक टन गेहूं की खरीद की गई थी। मौजूदा आरएमएस खरीद कार्यक्रम के तहत 59,083.37 करोड़ रुपये के एमएसपी मूल्य के साथ करीब 29.46 लाख किसान लाभान्वित हो चुके हैं।
|
|
चालू खरीफ सत्र 2020-21 के लिए खरीदारी वाले राज्यों में धान की खरीद सुचारु तौर पर जारी है। अब तक  721.97 लाख मिट्रिक टन धान  की खरीद की गई है जबकि पिछले वर्ष इस दौरान 665.02 लाख मिट्रिक टन धान की खरीद की गई थी। मौजूदा केएमएस खरीद कार्यक्रम के तहत 1,36,307.90 करोड़ रुपये के एमएसपी मूल्य के साथ करीब 108.37 लाख किसान लाभान्वित हो चुके हैं।
|
|
इसके अलावा, राज्यों के प्रस्ताव के आधार पर तमिलनाडु, कर्नाटक, महाराष्ट्र, तेलंगाना, गुजरात, हरियाणा, मध्य प्रदेश, उत्तर प्रदेश, ओडिशा, राजस्थान और आंध्र प्रदेश जैसे राज्यों में मूल्य समर्थन योजना  के तहत खरीफ विपणन सत्र 2020-21 और रबी विपणन सत्र 2021 के लिए 107.08 लाख मिट्रिक टन दलहन एवं तिलहन की खरीद के लिए मंजूरी दी गई थी। आंध्र प्रदेश, कर्नाटक, तमिलनाडु और केरल राज्यों में 1.23 लाख मिट्रिक टन कोपरा  की खरीद के लिए भी मंजूरी दी गई थी। अन्य राज्यों/ केंद्रशासित प्रदेशों के लिए पीएसएस के तहत दलहन, तिलहन और कोपरा की खरीद के लिए प्रस्ताव प्राप्त होने पर मंजूरी दी जाएगी ताकि यदि राज्यों/ केंद्रशासित प्रदेशों में अधिसूचित फसल अवधि के दौरान बाजार दर एमएसपी से नीचे जाती है तो राज्य की नामित एजेंसियों के माध्यम से केंद्रीय नोडल एजेंसियों द्वारा इन फसलों के एफएक्यू ग्रेड की खरीद वर्ष 2020-21 के लिए अधिसूचित एमएसपी पर सीधे पंजीकृत किसानों से की जा सके।
सरकार ने अपनी नोडल एजेंसियों के माध्यम से 03.05.2021 तक 6,27,276.56 मिट्रिक टन मूंग, उड़द, तुअर, चना, मसूर, मूंगफली की फली, सरसों और सोयाबीन की खरीद की है जिसका एमएस मूल्य 3,289.01 करोड़ रुपये है। इससे खरीफ सत्र 2020-21 और रबी सत्र 2021 के दौरान तमिलनाडु, कर्नाटक, आंध्र प्रदेश, मध्य प्रदेश, महाराष्ट्र, गुजरात, उत्तर प्रदेश, तेलंगाना, हरियाणा और राजस्थान में 3,98,050 किसान लाभान्वित हुए।
इसी प्रकार, 03.05.2021 तक 52.40 करोड़ रुपये एमएसपी मूल्य के 5,089 मिट्रिक टन कोपरा  की खरीद की गई जिससे कर्नाटक और तमिलनाडु के 3,961 किसान लाभान्वित हुए। संबंधित राज्य/ केंद्रशासित प्रदेश की सरकारें दलहन और तिलहन की आवक के आधार पर संबंधित राज्यों द्वारा तय तिथि से खरीद शुरू करने के लिए आवश्यक व्यवस्था कर रही हैं।
कार्मिक, लोक शिकायत एवं पेंशन मंत्रालय
मध्य प्रदेश के ग्वालियर में एसबीआई के सहयोग से केंद्र सरकार के पेंशनधारियों के लिए आज अभियान चलाया गया
भारत सरकार के कार्मिक, लोक शिकायत और पेंशन मंत्रालय के पेंशन और पेंशनधारी कल्याण विभाग ने केंद्र सरकार के पेंशनधारियों के लिए डिजिटल जीवन प्रमाणपत्र को बढ़ावा देने के लिए एक राष्ट्रव्यापी अभियान शुरू किया है।
चेहरा प्रमाणीकरण प्रौद्योगिकी को केन्द्रीय कार्मिक, लोक शिकायत और पेंशन राज्य मंत्री डॉ जितेन्द्र सिंह द्वारा शुभारंभ किया गया था। सभी पंजीकृत पेंशनधारी संघों, पेंशन संवितरण बैंकों, भारत सरकार के मंत्रालयों और सीजीएचएस केंद्रों को पेंशनधारियों के 'जीवन की सुगमता' के लिए विशेष शिविर आयोजित करने के द्वारा जीवन प्रमाण पत्र देने के लिए डिजिटल लाइफ सर्टिफिकेट  और चेहरा प्रमाणीकरण तकनीक को बढ़ावा देने के निर्देश दिए गए हैं।
ग्वालियर के बाडा स्थित भारतीय स्टेट बैंक की मुख्य शाखा में 12 नवंबर, 2022 को एसबीआई के सहयोग से केंद्र सरकार के पेंशनधारियों के लिए एक दिवसीय अभियान चलाया गया।
01.10.22 से आज तक के डीएलसी के आंकड़े इस प्रकार हैं:
कुल डीएलसी - 45,16,038
चेहरा प्रमाणीकरण के माध्यम से कुल डीएलसी - 2,36,556
कुल डीएलसी सीजीओवी - 17,27,993
चेहरा प्रमाणीकरण के माध्यम से सीजीओवी का कुल डीएलसी - 1,44,719
इस अभियान में पेंशनधारियों ने उत्साहपूर्वक भाग लिया जिसका अनुमान इस तथ्य से लगाया जा सकता है कि कई पुराने पेंशनधारी यहां तक कि महिला पेंशनधारी भी चेहरा प्रमाणीकरण के माध्यम से अपना जीवन प्रमाण पत्र जमा करने के लिए आई थीं। उन्होंने इस नई तकनीक को लागू किए जाने पर प्रसन्नता और संतोष व्यक्त किया। इन पेंशनधारियों को विभाग के अधिकारियों द्वारा निर्देशित किया गया कि वे अपने मोबाइल फोन में चेहरा प्रमाणीकरण जीवन प्रमाण ऐप कैसे डाउनलोड करें और अपने फोन से जीवन प्रमाण पत्र कैसे दें। जीवन प्रमाण पत्र 60 सेकंड के भीतर जेनरेट किया जाता है और मोबाइल फोन पर एक लिंक भेजा जाता है, जहां से इसे डाउनलोड किया जा सकता है। यह भारत सरकार के पेंशन और पेंशनधारी कल्याण विभाग द्वारा डिजिटल दुनिया में एक उल्लेखनीय उपलब्धि है। पेंशन एवं पेंशनधारी कल्याण विभाग के अवर सचिव राजेश कुमार और पेंशन एवं पेंशनधारी कल्याण विभाग के वरिष्ठ अनुवाद अधिकारी अनिल कुमार कोइरी ने बताया कि पहले जीवन प्रमाण पत्र वास्तविक रूप में देने के लिए वृद्ध पेंशनधारियों को बैंकों के बाहर घंटों लाइनों में लगना पड़ता था। अब, यह उनके घर पर सुगमता से एक बटन के क्लिक पर संभव हो गया है।
मोबाइल द्वारा चेहरा प्रमाणीकरण के माध्यम से जीवन प्रमाण पत्र जमा करने की प्रक्रिया में आधार संख्या, ओटीपी के लिए मोबाइल नंबर, पीपीओ नंबर, बैंक/डाकघर के साथ खाता संख्या के बारे में विवरण पहली बार आवश्यक हैं। यह सुविधा राज्य सरकार के कर्मचारियों और राज्य के कोषागार कार्यालय के रूप में संवितरण प्राधिकरण के लिए भी उपलब्ध है।
इस कार्यक्रम में बैंकों, पेंशनधारियों के संघों, इंडिया पोस्ट पेमेंट्स बैंक  और यूआईडीएआई के प्रतिनिधियों ने भी सहभागिता की। अभियान की सफलता के लिए इन हितधारकों की सहभागिता अमूल्य थी। अवर सचिव  ने आयोजन के दौरान सभी प्रतिनिधियों को उनके प्रयासों के लिए धन्यवाद दिया। यह विभाग जीवन प्रमाण पत्र को चेहरा प्रमाणीकरण के माध्यम से जमा करने के लिए पूरे नवंबर माह में अभियान चला रहा है।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल आंकड़ा 59 करोड़ के पार पहुंचा
बीते चौबीस घंटे में 61 लाख से अधिक टीके लगाए गए
देश में स्वस्थ होने की दर 97.67 हुई
पिछले 24 घंटों में 37,593 दैनिक नये संक्रमित रोगी पाये गए
भारत में सक्रिय मामले इस समय 3,22,327 हैं, कुल मामलों के केवल 0.99 प्रतिशत
दैनिक पॉजिटिविटी दर  पिछले 30 दिनों से तीन प्रतिशत से कम
भारत में कोविड-19 टीकाकरण का कुल आंकड़ा 59 करोड़ के पड़ाव को पार कर गया। आज सुबह सात बजे तक प्राप्त अस्थायी रिपोर्ट के अनुसार बीते चौबीस घंटे में 61,90,930 टीके लगाने के साथ 59.55 करोड़  के पार पहुंच गया है। टीकाकरण का यह लक्ष्य 65,52,748 सत्रों के माध्यम से प्राप्त किया गया है।
आज सुबह 8 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,54,325
|
|
दूसरी खुराक
|
|
82,50,871
|
|
अग्रिम पंक्ति के कर्मी
|
|
पहली खुराक
|
|
1,83,09,553
|
|
दूसरी खुराक
|
|
1,27,11,166
|
|
18-44 वर्ष आयु वर्ग
|
|
पहली खुराक
|
|
22,37,85,210
|
|
दूसरी खुराक
|
|
2,11,94,373
|
|
45-59 वर्ष आयु वर्ग
|
|
पहली खुराक
|
|
12,43,11,158
|
|
दूसरी खुराक
|
|
4,99,65,293
|
|
60 वर्ष से अधिक
|
|
पहली खुराक
|
|
8,40,42,537
|
|
दूसरी खुराक
|
|
4,25,80,107
|
|
कुल
|
||
|
59,55,04,593
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 34,169 कोरोना संक्रमित रोगियों के स्वस्थ होने के साथ ही कुल ठीक होने वाले मरीजों  की संख्या बढ़कर 3,17,54,281 हो गई है।
स्वस्थ होने की दर 97.67 प्रतिशत पर पहुंची गई है।
भारत में पिछले 24 घंटों में 37,593 दैनिक नए मामले दर्ज किए गए हैं।
केंद्र और राज्यों तथा केंद्र शासित प्रदेशों के निरंतर एवं सहयोगपूर्ण प्रयासों के परिणामस्वरुप पिछले 59 दिनों से लगातार 50,000 से कम नए दैनिक मामले दर्ज किए जा रहे हैं।
वर्तमान में सक्रिय मामले 3,22,327 हैं। सक्रिय मामले वर्तमान में देश के कुल पॉजिटिव मामलों के 1 प्रतिशत से कम हैं।
देश भर में कोविड जांच क्षमता लगातार उल्लेखनीय रूप से बढ़ रही है। देश में पिछले 24 घंटों में 17,92,755 नमूनों की जांच की गई। कुल मिला कर भारत में अब तक 51.11करोड़ से अधिक  जांच की जा चुकी हैं।
एक तरफ जहां, कोविड जांच क्षमता देश भर बढ़ा दी गई है, वहीं साप्ताहिक पॉजिटिविटी दर वर्तमान में 1.92 प्रतिशत से नीचे, पिछले 61 दिनों से 3 प्रतिशत से कम बनी हुई है। दैनिक पॉजिटिविटी दर फिलहाल 2.10 प्रतिशत है। पिछले 30 दिनों से दैनिक पॉजिटिविटी दर 3 प्रतिशत से नीचे और लगातार 79 दिनों से 5 प्रतिशत से नीचे बनी हुई है।
राष्ट्रपति सचिवालय
गुरु तेग बहादुर जी के ‘शहीदी दिवस’की पूर्व संध्या पर राष्ट्रपति का संदेश
राष्ट्रपति श्री रामनाथ कोविंद ने गुरु तेग बहादुर जी के ‘शहीदी दिवस’ की पूर्व संध्या पर अपने संदेश में कहा-
“गुरु तेग बहादुर जी के ‘शहीदी दिवस’के अवसर पर मैं उन्हें अपनी विनम्र श्रद्धांजलि अर्पित करता हूं।
सिखों के नौवें गुरु श्री तेग बहादुर जी ने मानवीय मूल्यों, आदर्शों एवं सिद्धांतों की रक्षा के लिए अपने जीवन की आहुति दी थी। शांति, क्षमा और सहनशीलता के गुणों वाले गुरु तेग बहादुर जी ने लोगों को करुणा, एकता और भाईचारे का संदेश दिया।
इस अवसर पर हम मानवता की गरिमा की रक्षा के प्रति उनकी प्रतिबद्धता का सम्मान करें और उनके जीवन-मूल्यों का अनुसरण करते हुए समस्त मानव जाति के कल्याण के लिए कार्य करने का संकल्प लें।”
राष्ट्रपति का संदेश पढ़ने के लिए यहां क्लिक करें
वाणिज्य एवं उद्योग मंत्रालय
डीपीआईआईटी ने राष्ट्रीय स्टार्टअप सम्मान 2021 के आवेदन आमंत्रित किए
उद्योग संवर्धन और आंतरिक व्यापार विभाग , राष्ट्रीय स्टार्टअप सम्मान  2021 की शुरुआत करने जा रहा है। महामारी की आपदा के समय भी स्टार्टअप्स द्वारा किए गए प्रयासों, पहल और निरंतरता के लिए एनएसए 2021 में पुरस्कारों की अतिरिक्त श्रेणियों को भी सम्मिलित किया गया है। इसका लक्ष्य ऐसे नवाचरों को मान्यता देना भी है जो आत्मनिर्भर भारत की परिकल्पना को मूर्त रूप देने के लिए महत्वपूर्ण सेवाओं और उत्पादों का स्वदेशी विकल्प प्रस्तुत कर रहे हैं। इन पुरस्कारों के लिए आवेदन 31 जनवरी, 2021 तक किए जा सकते हैं।
यह सम्मान 15 वृहद क्षेत्रों में 49 वर्गीकृत विकल्पों के लिए दिए जाएंगे। इन 15 क्षेत्रों में कृषि, पशु पालन, पेयजल, शिक्षा और कौशल विकास, ऊर्जा, उद्यम प्रणाली, पर्यावरण, फिनटेक, खाद्य प्रसंस्करण, स्वास्थ्य एवं तंदुरुस्ती, उद्योग 4.0, सुरक्षा, अन्तरिक्ष, मालवाहन और यात्रा शामिल हैं। इसके अतिरिक्त स्टार्टप्स के लिए 6 विशेष पुरस्कार भी दिये जाएंगे, जो शिक्षा संस्थानों, ग्रामीण क्षेत्रों में बदलाव, महिला उद्यमी, आयात के विकल्प की संभावना, कोविड-19 से लड़ाई में नवाचार और भारतीय भाषाओं  में लेख उपलब्ध कराने से जुड़े होंगे। इसके अलावा मजबूत स्टार्टअप ढांचा विकसित करने के क्षेत्र में असाधारण इंक्यूबेटर और एक्सिलरेटर श्रेणी में भी सम्मान दिया जाएगा।
सभी क्षेत्रों में पुरस्कार के लिए चुने गए स्टार्टअप को 5 लाख रुपये का नकद पुरस्कार दिया जाएगा। विजेता के साथ-साथ दो उप-विजेताओं को पायलट परियोजनाओं के लिए अपने-अपने उत्पाद और सेवाओं का सरकारी अधिकारियों और उद्योग जगत के समक्ष प्रस्तुति देने का अवसर दिया जाएगा। उन्हें स्टार्टअप से जुड़े विभिन्न राष्ट्रीय और अंतर्राष्ट्रीय आयोजनों में भी भाग लेने के लिए प्राथमिकता दी जाएगी।
इंक्यूबेटर और एक्सिलरेटर श्रेणी में एक-एक विजेता घोषित किए जाएंगे और उन्हें प्रत्येक को 15 लाख रुपये का नकद पुरस्कार प्रदान किया जाएगा।
डीपीआईआईटी ने राष्ट्रीय स्टार्टअप पुरस्कारों की शुरुआत 2019 में की थी। इसका उद्देश्य रोजगार सृजन, पूंजी बढ़ाने और समाज में उल्लेखनीय बदलाव लाने के लिए नए प्रकार की सेवाओं और उत्पादों के माध्यम से स्टार्टअप द्वारा किए जा महत्वपूर्ण प्रयासों को मान्यता देना था। पहले राष्ट्रीय स्टार्टअप पुरस्कारों  की अपार सफलता के बाद डीपीआईआईटी ने अब दूसरे राष्ट्रीय स्टार्टअप पुरस्कार 2021 की घोषणा की है।
आवेदन के संबंध में विस्तृत विवरण इस वेबसाइट पर उपलब्ध हैं: www.startupindia.gov.in.
पर्यावरण, वन एवं जलवायु परिवर्तन मंत्रालय
दिल्ली के चिडि़याघर में स्वच्छता और निगरानी की कवायद में तेजी
सभी संभावित ऐहतियाती और रोग निरोधी उपाय सतर्कतापूर्वक किए जा रहे हैं
 यानी चिडि़याघर के परिसर में स्थानीय प्रवासी जलपक्षियों और बगुलों सहित पिंजरे में और स्वच्छंद दोनों तरह के पक्षी रहते हैं। इसलिए, केन्द्रीय चिड़ियाघर प्राधिकरण , पर्यावरण, वन और जलवायु परिवर्तन मंत्रालय , भारत सरकार और दिल्ली सरकार के पशुपालन विभाग द्वारा एवियन इन्फ्लुएंजा के बारे में जारी किए गए प्रोटोकॉल और दिशानिर्देशों का चिडि़याघर सख्ती से पालन कर रहा है और सुरक्षा, निरीक्षण और स्वच्छता से संबंधित एहतियाती उपाय कर रहा है। इसके परिणामस्वरूप एनजेडपीके पशु चिकित्सा अधिकारी और दिल्ली सरकार के पशुपालन विभाग के अधिकारियों की एक टीम ने 11.01.21को स्वच्छंद रहने वाले पक्षियों के सीरम और शरीर के अन्य तरल पदार्थों और मल पदार्थ का निरीक्षण किया। चिडि़याघर के तालाब के पानी के नमूनों को अलग-अलग स्थानों से एकत्र किया गया और एवियन इन्फ्लुएंजा से संबंधित सीरम जांच के लिए भेज दिया गया।
इसके बाद, चिडि़याघर ने पिंजरे में ब्राउन फिश उल्लू को मरा हुआ पाया और इसके बाद मृतक पक्षी के क्लोकल, श्वासनली संबंधी और नेत्र संबंधी फाहे  को दिल्ली सरकार के पशुपालन विभाग को सीरोलॉजिकल जांच के लिए भेजा गया, जिसे आईसीएआर-नेशनल इंस्टीट्यूट ऑफ हाई सिक्यूरिटी एनीमल डिजीज , भोपाल द्वारा 15.01.21 को की गई रियल टाइम आरटी-पीसीआर ’जांच के अंतर्गत एच5एन8 एवियन इन्फ्लुएंजा वायरस पॉजीटिव पाया गया।
सीजेडए, एमओईएफसीसी और दिल्ली सरकार द्वारा जारी किए गए मानक प्रोटोकॉल और दिशानिर्देशों के अनुसार, राष्ट्रीय प्राणी उद्यान में स्वच्छता और निगरानी की कवायद तेज कर दी गई है और सभी संभव निवारक और रोगनिरोधी उपाय सावधानीपूर्वक किए जा रहे हैं। पिंजरे में कैद पक्षियों को अलग कर दिया गया है और उनके व्यवहार और स्वास्थ्य की निरंतर निगरानी और देखभाल की जा रही है।
रोजाना चूने, विर्कन-एस और सोडियम हाइपोक्लोराइट का स्प्रे और पोटेशियम परमैंगनेट से पैर की धुलाई नियमित अंतराल पर की जा रही है। शिकारी पक्षियों को चिकन खिलाना और चिड़ियाघर के अंदर वाहनों का प्रवेश पहले ही बंद कर दिया गया था, जिसे और सुदृढ़ और तीव्र किया जा रहा है। पशु इन्फ्लुएंजा के खतरों को ध्यान में रखते हुए चिड़ियाघर में कर्मचारियों और श्रमिकों के आने-जाने को भी प्रतिबंधित और नियंत्रित किया जा रहा है। राष्ट्रीय प्राणी उद्यान कोविड-19 के कारण पहले से ही बंद है और जनता के लिए खुला नहीं है।
अंतरिक्ष विभाग
गगनयान अंतरिक्ष यात्रियों का प्रशिक्षण इस महीने शुरू होगा : डॉ. जितेन्द्र सिंह
गगनयान अंतरिक्ष यात्रियों का प्रशिक्षण इस महीने शुरू होगा। समझा जाता है कि प्रशिक्षण जनवरी के तीसरे सप्ताह में शुरू होगा।
केन्द्रीय पूर्वोत्तर क्षेत्र विकास, प्रधानमंत्री कार्यालय, कार्मिक, जनशिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेन्द्र सिंह ने आज नई दिल्ली में यह जानकारी दी। उन्होंने बताया कि भारत के पहले मानवयुक्त अंतरिक्ष मिशन के लिए अंतरिक्ष यात्रियों का प्रशिक्षण रूस में होगा। इस मिशन के लिए चार अंतरिक्ष यात्रियों की पहचान की गई है।
डॉ. जितेन्द्र सिंह ने बताया कि मिशन के लिए चुने गए चारों अंतरिक्ष यात्रियों को 11 महीने का प्रशिक्षण दिया जाएगा। सभी अंतरिक्ष यात्री पुरूष हैं, लेकिन उनकी पहचान नहीं बताई जा सकती।
रूस में 11 महीने के प्रशिक्षण के बाद अंतरिक्ष यात्रियों को भारत में मॉडयूल विशिष्ट प्रशिक्षण दिया जाएगा। उसमें उन्हें चालक दल और इसरो द्वारा डिजाइन किये गये सेवा मॉडयूल, उसके परिचालन, उसके आसपास के कार्य के बारे में बताया जाएगा। इसरो सूत्रों के अनुसार भारत का सबसे भारी प्रक्षेपण यान ‘बाहुबली’ जीएसएलवी मार्क-III अंतरिक्ष यात्रियों को ले जाएगा।
गगनयान परियोजना के लिए केन्द्रीय मंत्रिमंडल पहले ही 10 हजार करोड़ रुपये की मंजूरी दे चुका है। प्रधानमंत्री श्री नरेन्द्र मोदी ने पिछले वर्ष स्वाधीनता दिवस पर घोषणा की थी कि गगनयान का प्रक्षेपण भारत की आजादी के 75वें वर्ष में किया जाएगा।
हालांकि, पहले अंतरिक्ष यात्री राकेश शर्मा 1984 में अंतरिक्ष में गए थे, लेकिन जिस अंतरिक्ष यान में वह गए थे, वह भारतीय नहीं था। अत: गगनयान पहला मानवयुक्त मिशन होगा, जिसे प्रधानमंत्री के ‘मेक इन इंडिया’ संकल्प के रूप में भारत में विकसित किया गया है।
वाणिज्य एवं उद्योग मंत्रालय
पीएम गति शक्ति के उदाहरण का अनुसरण आने वाले वर्षों में पूरी दुनिया करेगी: श्री पीयूष गोयल
केंद्रीय वाणिज्य एवं उद्योग, उपभोक्ता मामले, खाद्य और सार्वजनिक वितरण व कपड़ा मंत्री श्री पीयूष गोयल ने कहा कि पीएम गति शक्ति के उदाहरण का अनुसरण आने वाले वर्षों में पूरी दुनिया करेगी। उन्होंने कहा कि पीएम गति शक्ति एक गेम चेंजर होगी। मंत्री ने सुझाव दिया कि जो लोग औद्योगिक इकाइयां स्थापित करना चाहते हैं, वे इस पहल का उपयोग करें। वह आज कोच्चि में एनआईसीडीसी  द्वारा आयोजित निवेशक गोलमेज सम्मेलन को संबोधित कर रहे थे।
केंद्रीय मंत्री ने निवेशकों से केरल में उद्योगों की स्थापना के लिए राज्य के प्राकृतिक लाभों का उपयोग करने का अपील की। उन्होंने कहा कि केंद्र सरकार का लक्ष्य व्यापार को बिना किसी रुकावट वाला और आम लोगों के लिए किफायती बनाना है। उन्होंने कहा कि प्रधानमंत्री का विजन इस मुद्दे पर बहुत स्पष्ट हैं। श्री पीयूष गोयल ने कहा कि मोदी सरकार के 8 वर्ष पूरे होने के अवसर पर सरकार सुशासन का संदेश फैला रही है।
केरल सरकार के उद्योग मंत्री श्री पी. राजीव ने अपने संबोधन में कहा कि एक वर्ष में एक लाख उद्यम स्थापित करने का लक्ष्य है। उन्होंने केंद्रीय मंत्री से बेंगलुरु-कोच्चि औद्योगिक गलियारे का तिरुवनंतपुरम तक विस्तार करने का भी अनुरोध किया। श्री. राजेंद्र रत्नू, संयुक्त सचिव, डीपीआईआईटी, संतोष कोशी थॉमस, एमडी, केआईएनएफआरए, सुमन बिल्ला, प्रधान सचिव, केरल सरकार, अभिषेक चौधरी, उपाध्यक्ष, एनआईसीडीसी ने भी इस अवसर पर अपने विचार साझा किए।
एमजी/एमए/एके
(Visitor Counter : 197
रसायन एवं उर्वरक मंत्रालय
फेक्ट ने तटीय शिपिंग के माध्यम से उर्वरकों की आवाजाही शुरू की
560 एमटी अमोनियम सल्फेट की पहली खेप को एलूर से हरी झंडी दिखाई गई
पश्चिम बंगाल के किसानों में वितरण के लिए अमोनियम सल्फेट के 20 कंटेनरों को हल्दिया पोर्ट भेजा जाएगा
रसायन और उर्वरक मंत्रालय के तहत पीएसयू, उर्वरक और रसायन त्रावणकोर लिमिटेड  ने देश के पूर्वी और पश्चिमी तट पर उर्वरकों की आवाजाही के लिए परिवहन के एक नए मोड के रूप में, तटीय शिपिंग का उपयोग करना शुरू कर दिया है।
फेक्ट के सीएमडी श्री किशोर रूंगटा और कोचीन पोर्ट ट्रस्ट की चेयरपर्सन डॉ. बीना, आईएएस ने संयुक्त रूप से कल फेक्ट उद्योगपतिमंडल परिसर, एलूर में आयोजित एक समारोह में 560 एमटी अमोनियम सल्फेट के कंटेनरों की पहली खेप को हरी झंडी दिखाई। 30 जुलाई को कोचीन पोर्ट से "एसएसएल विशाखापत्तनम" जहाज के रवाना होने की उम्मीद है।
पश्चिम बंगाल के किसानों में वितरण के लिए अमोनियम सल्फेट के कुल 20 कंटेनरों को हल्दिया पोर्ट भेजा जाएगा।
फेक्ट को इस प्रयास में कोचीन पोर्ट ट्रस्ट का सक्रिय समर्थन मिल रहा है। तटीय शिपिंग के माध्यम से ले जाए गए उर्वरकों को आवश्यक गंतव्य तक पहुँचाने के लिए रेलवे का उपयोग किया जाएगा।
इस अवसर पर कोचीन पोर्ट ट्रस्ट के डिप्टी चेयरमैन श्री ए. के. मेहरा, ट्रैफिक मैनेजर श्री विपिन आर. मेनोथ, सीपीटी के सलाहकार श्री गौतम गुप्ता और फेक्ट के मुख्य महाप्रबंधक  श्री अनिल राघवन भी उपस्थित थे।
उन्होंने कहा कि समुद्री मार्ग से उर्वरकों का परिवहन, खासकर कोविड-19 महामारी के कठिन समय के दौरान, रेल और सड़क मार्ग से उर्वरकों की आवाजाही के दबाव को काफी हद तक कम कर देगा। तटीय शिपिंग से तटीय राज्यों के किसानों को उर्वरकों की नियमित आपूर्ति सुनिश्चित करने में भी मदद मिलेगी।
प्रधानमंत्री कार्यालय
महाराष्ट्र के मुख्यमंत्री ने परिवार के साथ प्रधानमंत्री श्री नरेन्द्र मोदी से उनके आवास पर भेंट की
महाराष्ट्र के मुख्यमंत्री श्री एकनाथ शिंदे ने अपने परिवार के साथ प्रधानमंत्री श्री नरेंद्र मोदी से नई दिल्ली में उनके आवास पर भेंट की।
इस बैठक के बारे में महाराष्ट्र के मुख्यमंत्री के ट्वीट को साझा करते हुए प्रधानमंत्री श्री नरेन्द्र मोदी ने ट्वीट संदेश में कहा;
“महाराष्ट्र के गतिशील और परिश्रमी मुख्यमंत्री श्री एकनाथ शिंदे जी और उनके परिवार से मिलकर प्रसन्नता हुई। महाराष्ट्र की प्रगति को आगे बढ़ाने के प्रति उनका जुनून और उनकी विनम्रता बहुत प्यारी है।”
प्रधानमंत्री कार्यालय
प्रधानमंत्री ने आईएसएसएफ जूनियर विश्व कप में प्रदर्शन के लिए भारतीय निशानेबाजों को बधाई दी
प्रधानमंत्री श्री नरेन्द्र मोदी ने आईएसएसएफ जूनियर विश्व कप 2023 में भारतीय निशानेबाजों के बेहतरीन प्रदर्शन के लिए उन्हें बधाई दी है। भारत ने सर्वाधिक 15 पदक हासिल करके तालिका में शीर्ष स्थान प्राप्त किया है।
प्रधानमंत्री ने ट्वीट किया :
उन्होंने कहा हमारे निशानेबाज हमें निरंतर गौरवान्वित कर रहे हैं। आईएसएसएफ जूनियर विश्व कप 2023 में भारत का अतुलनीय प्रदर्शन 15 पदकों के साथ पदक तालिका में शीर्ष पर रहा। प्रत्येक जीत हमारे युवा खिलाडियों के जुनून, समर्पण और खेल भावना का प्रमाण है। उन्हें शुभकामनाएं।
वित्त मंत्रालय
केन्द्रीय बजट में शहरी विकास में मूलभूत परिवर्तन के लिए उच्च स्तरीय समिति गठित करने का प्रस्ताव
केन्द्रीय वित्त मंत्री श्रीमती निर्मला सीतारमण ने आज संसद में 2022-23 का बजट प्रस्तुत करते हुए शहरी क्षेत्र की नीतियों, क्षमता सृजन, नियोजन, क्रियान्वयन, प्रशासन के बारे में सिफारिशें करने के लिए जाने-माने शहरी नियोजकों, शहरी अर्थशास्त्रियों तथा संस्थानों की एक उच्च स्तरीय समिति बनाने का प्रस्ताव किया है, ताकि शहरी विकास में मूलभूत परिवर्तन लाया जा सकें।
श्रीमती सीतारमण ने कहा कि शहरी नियोजन का सामान्य दृष्टिकोण जारी नहीं रखा जा सकता, क्योंकि भारत के @100 पर पहुंचने तक हमारी लगभग आधी आबादी शहरी क्षेत्रों में रहने लगेगी। इसकी तैयारी के लिए व्यवस्थित शहरी विकास महत्वपूर्ण है। इससे देश की आर्थिक क्षमता का उपयोग किया जा सकेगा, जिसमें जनसांख्यिकीय लाभ के लिए आजीविका संबंधी अवसर भी आते हैं। इसके लिए एक ओर जहां हमें मेगा-सिटीज के पोषण की जरूरत है, आस-पास के क्षेत्रों को आर्थिक विकास के वर्तमान केन्द्रों के रूप में विकसित करने की आवश्यकता हैं वहीं दूसरी ओर हमें टायर-2 तथा टायर-3 शहरों में सुविधा प्रदान किए जाने की जरूरत है, जिससे कि इनको भविष्य के लिए तैयार किया जा सके।
वित्त मंत्री ने कहा कि हमें अपने शहरों को जीवन के दीर्घकालिक मार्गों के केन्द्र के रूप में देखने की आवश्यकता है, जिसमें सभी के लिए विशेषकर महिलाओं और युवाओं के लिए अवसर उपलब्ध हों।
रक्षा मंत्रालय
गणतंत्र दिवस परेड 2020 के दौरान 600 से अधिक स्कूली बच्चे सांस्कृतिक कार्यक्रम में भाग लेंगे
दिल्ली के तीन स्कूलों तथा उदयपुर सांस्कृतिक केन्द्र के बच्चे 26 जनवरी, 2020 को राजपथ पर आयोजित की जाने वाली गणतंत्र दिवस परेड के दौरान सांस्कृतिक कार्यक्रम में भाग लेंगे। रक्षा मंत्रालय तथा दिल्ली की एनसीटी सरकार के शिक्षा निदेशालय ने 636 बच्चों का चयन किया है। इनमें 474 लड़िकयां और 162 लड़कें हैं। ये बच्चे अरिवंद गुप्ता डीएवी सेंटीनरी पब्लिक स्कूल मॉडल टाउन, दिल्ली; विनय नगर बंगाली सीनियर सेकेंडरी स्कूल, सरोजनी नगर दिल्ली; सर्वोदय कन्या विद्यालय बी ब्लाक, जनकपुरी नई दिल्ली तथा पश्चिमी क्षेत्र सांस्कृतिक केन्द्र उदयपुर से चुने गए हैं। ये बच्चे म्हारो रंग-रंगीलो राजस्थान विषय पर अपनी प्रस्तुती देंगे। पश्चिमी क्षेत्र सांस्कृतिक केन्द्र उदयपुर परेड के दौरान गुजरात का लोक नृत्य गरबा प्रस्तुत करेगा।
आज इन बच्चों ने प्रेस से मुलाकात के दौरान गणतंत्र दिवस परेड का हिस्सा बनने पर खुशी जाहिर की। बच्चों ने कहा कि वे गर्व की भावना से अभिभूत हैं, क्योंकि राष्ट्रीय और अन्तर्राष्ट्रीय अतिथियों के सामने उन्हें अपनी प्रतिभा और योग्यता दिखाने का अवसर मिला है।
आर.के.मीणा/आरएनएम/एकेजी/आरएन – 5338
(Visitor Counter : 282
विज्ञान एवं प्रौद्योगिकी मंत्रालय
एससीटीआईएमएसटी के वैज्ञानिकों ने कोविड-19 से लड़ने के लिए कीटाणुशोधन गेटवे और मास्क निपटान बिन  विकसित किया
डीएसटी के सचिव प्रो. आशुतोष शर्मा ने कहा, संचरण की श्रृंखला को तोड़ने के लिए लोगों , कपड़ों, सतहों और उपयोग किए गए सुरक्षात्मक पोशाकों/उपकरणों का कीटाणुशोधन अत्यंत महत्वपूर्ण है
विज्ञान और प्रौद्योगिकी विभाग  के अंतर्गत एक स्वायत्त संस्था श्री चित्रा तिरूनल चिकित्सा विज्ञान प्रौद्योगिकी संस्थान एससीटीआईएमएसटी), त्रिवेंद्रम  के वैज्ञानिकों ने वैश्विक महामारी कोविड-19 से लड़ने के लिए दो तकनीकों का डिजाइन तैयर किया है।
चिकित्सा उपकरण-निर्माण विभाग के दो वैज्ञानिकों श्री जितिन कृष्ण और श्री सुभाष वी.वी ने चित्रा कीटाणुशोधन तकनीक का डिजाइन विकसित किया है। यह तकनीक लोगों को संक्रामक रोगाणुओं से मुक्त करेगी। यह पोर्टेबल प्रणाली है जो हाइड्रोजन पेरोक्साइड का धुंध और यूवी आधारित संक्रमण-शोधन सुविधा से युक्त है।
हाइड्रोजन पेरोक्साइड का धुंआ व्यक्ति के शरीर, हाथ और कपड़ों को कीटाणुमुक्त कर देगा। यूवी प्रणाली चैम्बर को कीटाणुमुक्त करेगी। पूरी प्रणाली इलेक्ट्रॉनिक तरीके से नियंत्रित है। चैम्बर में लगे सेंसर व्यक्ति की उपस्थिति को दर्ज करेंगे। इसके बाद हाइड्रोजन पेरोक्साइड के धुंए के बाहर आने की प्रक्रिया शुरू होगी। व्यक्ति को चैम्बर के अंत तक चलकर जाना होगा। जब व्यक्ति चैम्बर से बाहर निकल जाएगा तो हाइड्रोजन पेरोक्साइड उत्पादन प्रक्रिया बंद हो जाएगी। इसके बाद यूवी लैम्प चैम्बर को संक्रमण रहित कर देगा। एक निश्चित अवधि के बाद यूवी लाइट अपने अपने आप बंद हो जाएगी। इस प्रकार चैम्बर अगले व्यक्ति के लिए तैयार हो जाएगा। पूरी प्रक्रिया में सिर्फ 40 सेकंड का समय लगता है। निगरानी के लिए प्रणाली में बाहर से देखे जाने हेतु शीशे के पैनल लगे है। उपयोग के दौरान रोशनी के लिए लाइट भी लगाई गई हैं। डिजाइन और संबंधित जानकारी एचएमटी मशीन टूल्स, एर्नाकुलम  को हस्तांतरित की गई है।
दूसरी प्रौद्योगिकी एससीटीआईएमएसटी के वैज्ञानिक श्री सुभाष वी.वी ने डिजाइन की है। इसका नाम चित्रा यूवी आधारित फेसमास्क डिस्पोजल बिन है। इसका उपयोग चिकित्साकर्मी अस्पतालों में कर सकते हैं। सार्वजनिक स्थलों पर भी इस बिन  का उपयोग किया जा सकता है। इसके द्वारा उपयोग किए गए मास्क, सिर को ढंकनेवाला कवर, फेस शील्ड और अन्य चीजों को संक्रमण से मुक्त किया जा सकता है। संक्रमण श्रृंखला को तोड़ने के लिए यह महत्वपूर्ण है।
कोविड-19 महामारी के कारण फेस-मास्क एक आवश्यक वस्तु बन गई है। परन्तु उपयोग किया गया मास्क एक खतरनाक अपशिष्ट है, जिसका उचित तरीके से निपटान किया जाना चाहिए। अपशिष्ट/कचरे का संग्रह करने वाले जोखिम में होते है। उपयोग किए हुए मास्क को कचरे के डिब्बे में फेंकना नहीं चाहिए। उपयोग किए गए मास्क को संक्रमण से मुक्त करना आवश्यक है। डिजाइन और संबंधित जानकारी एचएमटी मशीन टूल्स, एर्नाकुलम  को हंस्तातरित कर दी गई है।
डीएसटी के सचिव प्रो.आशुतोष शर्मा ने कहा, '' वायरस संरचना की श्रृंखला को तोड़ने के लिए लोगों, कपड़ों, सतहों और उपयोग किए गए सुरक्षात्मक पोशाकों/उपकरणों को कीटाणुमुक्त करना अत्यंत महत्वपूर्ण है। हाइड्रोजन पेरोक्साइड का छिड़काव और अल्ट्रा वायोलेट लाइट का सही अनुपात में प्रयोग इस लड़ाई के लिए दो मजबूत हथियार है। इन दोनों का उपयोग उपरोक्त नवचारों में किया गया है।''